ועדת הכספים, כנסת 20, פרוטוקול מספר 207, 2015-12-22 12:45

משה גפני: אני מחדש את הישיבה.

משה גפני: אני עובר לסעיפים האחרונים בסדר היום – רשימת בוחנים לוועדות בחינה למינוי עובדים במשרד מבקר המדינה.

<יחזקאל שעיה: בהתאם לסמכויות לפי סעיפים 26 ו-41 לחוק שירות המדינה – מנויים, ועדת הכספים אמורה לאשר את רשימת הבוחנים לוועדות הבחינה למועמדים לעבודה במשרד מבקר המדינה.

<יחזקאל שעיה: הרשימה מכילה רשימת עובדים מקרב עובדי המשרד, ורשימה נוספת של מועמדים לוועדות הבחינה שמקרב גמלאי המשרד שמשמשים כנציגי ציבור.

מיקי לוי: מה זה הבוחנים?

מיקי לוי: אתה יכול להסביר לנו?

<יחזקאל שעיה: כן.

<יחזקאל שעיה: יושבים בוועדות מכרזים, ובוחנים את המועמדים – שאלות מקצועיות, שאלות - - - אני רוצה, ברשותכם, להגיש רשימה חדשה.

<יחזקאל שעיה: היום הוספתי שני שמות לרשימה.

<יחזקאל שעיה: הוספתי לרשימה את השם שלי, שלא היה, ועובד אחד שהיה עובד ופרש לגמלאות, והוספתי אותו לגמלאים.

<שלומית ארליך: עוד פעם – ברשימה של עובדי המשרד, מה השתנה?

<יחזקאל שעיה: יצא יוסי הירש, והתווסף יחזקאל שעיה, ולרשימת הגמלאים התווסף יוסי הירש.

מנואל טרכטנברג: אני רוצה להבין – מה אנחנו אמורים לעשות עם הרשימה?

משה גפני: לאשר אותה.

מנואל טרכטנברג: איך אני יכול לאשר או לא לאשר דבר כזה?

מנואל טרכטנברג: היית נותן לי את ספר הטלפונים, זה אותו הדבר.

משה גפני: אני סומך על מבקר המדינה, אם הוא לוקח את רשימת האנשים האלה - - - וכל פעם אנחנו מאשרים את זה.

משה גפני: אתה רוצה להביא את האנשים לפה?

מנואל טרכטנברג: אדוני, באמת.

<יחזקאל שעיה: אני אענה.

<יחזקאל שעיה: הרשימה הזו מורכבת ממנהלי אגפים במשרד מבקר המדינה, וראשי חטיבות במשרד מבקר המדינה.

<יחזקאל שעיה: הגמלאים - כולם היו ראשי אגפים.

<יחזקאל שעיה: אני חושב שאפשר לסמוך על האנשים, הם אנשים שהם בעלי ידע מקצועי.

מנואל טרכטנברג: אין לי בעיה עם זה.

מנואל טרכטנברג: אדוני היושב ראש, מה שאני רוצה להגיד – אתה עוסק הרבה בנהלים, וזה נהדר.

מנואל טרכטנברג: אני אומר לך שהוועדה לא היתה צריכה להידרש לאשר משהו שלא בכוחה בכלל להתייחס לזה.

מנואל טרכטנברג: אפשר להגיד שהוועדה סומכת על מבקר המדינה - - - אבל לא להביא לפה רשימה שמית, בלי שום יכולת לבחון אותה.

<שלומית ארליך: חבר הכנסת טרכטנברג.

<שלומית ארליך: מבחינת חוק שירות המדינה – מינויים, ועדת הכספים - - - ועדת שירות.

<שלומית ארליך: סעיף 26 לחוק אומר שנציב השירות – "...

<שלומית ארליך: ימנה את הבוחנים בבחינות, מתוך רשימה שאושרה מראש על ידי ועדת השירות.

<שלומית ארליך: ..." – זה אנחנו, במקרה הזה – "...ויקבע את סדרי הבחינות והמבחנים במידה ולא נקבעו על ידי ועדת ה..." - - - כיוון שאנחנו ועדת השירות, לפי חוק שירות המדינה – מינויים, בעצם אנחנו נדרשים לאשר את רשימת הבוחנים.

מנואל טרכטנברג: אבל אני אומר שאסור שייעשו פה דברים שהוועדה לא יכולה - - -כל מה שאני אומר, לא היה צריך להיות שאנחנו מאשרים את זה.

מנואל טרכטנברג: זה הכל.

מנואל טרכטנברג: סומכים על מבקר המדינה, או, לחילופין – שתהיה תת ועדה, של הוועדה הזו או משהו אחר, שבאמת מסתכלת על השמות.

מנואל טרכטנברג: אני מרגיש רע מאד כאן כשנותנים לי רשימה ואומרים לי – תצביע.

מנואל טרכטנברג: זה פשוט לא בסדר.

<שלומית ארליך: מהרישומים שלי, בעצם בפעם האחרונה שאישרנו את הרשימה הזו זה היה בשנת 2006.

<שלומית ארליך: היתה שם קטגוריה נוספת שקראו לה – אישים שאינם עובדי המדינה, שבה היו 19 בוחנים.

<שלומית ארליך: מה קרה לקטגוריה הזו?

<יחזקאל שעיה: אנחנו כרגע נמצאים במהלך משא ומתן גם עם נציגי העובדים, וזה גם הליך שנמצא בהליך משפטי של מינוי ועדת בוחנים מקרב נציגי הציבור למכרזים פנימיים.

<יחזקאל שעיה: בגלל זה הקטגוריה הזו לא מופיעה.

משה גפני: אנחנו צריכים לאשר את זה.

משה גפני: אתם תצביעו נגד?

משה גפני: מי בעד אישור הרשימה?

משה גפני: ירים את ידו.

מנואל טרכטנברג: תוך מחאה, מה שאמרתי קודם.

מנואל טרכטנברג: הצבעה בעד אישור הרשימה – רוב נגד – אין הרשימה אושרה פה אחד.

בצלאל סמוטריץ': אני נמנע.

משה גפני: ברוב קולות, נמנע אחד.

משה גפני: גם לא נמנע, לא נספר בכלל.

בצלאל סמוטריץ': אני לא מצביע.

משה גפני: הרשימה אושרה, תודה רבה.

מנואל טרכטנברג: אבל אדוני היושב ראש, אולי תעיר הערה על זה.

משה גפני: בסדר.

משה גפני: הערת, אני מצטרף, נראה מה לעשות, אבל צריך לשנות את החוק.

משה גפני: תודה רבה, הישיבה נעולה.